24.2.2022 г.
Официален вестник на Европейския съюз
BG
L 45/1457 КОМИСИЯ ПИЛОТНИ ПРОЕКТИ
ГЛАВА PP 07 — ИНВЕСТИРАНЕ В ХОРАТА, СОЦИАЛНОТО СБЛИЖАВАНЕ И ЦЕННОСТИТЕ (продължение) PP 07 21
(продължение)
PP 07 21 02
(продължение) Изследванията показват, че Twitter, YouTube, Facebook и други влиятелни социални мрежи осигуряват решаваща подкрепа за международната мрежа за дезинформация (Smith and Graham, 2019).
Подхранването на страх и хаос, разпространяването на фалшиви новини и погрешното тълкуване на данните са по-силни от всякога (Fernández-Luque and Bau, 2015).
Социалните мрежи обаче предоставят не само нов набор от инструменти за разпространяване на дезинформация, но и добро оръжие срещу нея.
Неотдавнашни изследвания показват важната роля на наративите при оформянето на съчетание от факти и информация, което може лесно да бъде предавано в обществото, и по какъв начин изучаването на наративите може да бъде ключът към по-добро разбиране за това как идеите се разпространяват в социалните мрежи и защо някои идеи надделяват.
Използването на тази методология за разбиране на потока от информация по време на епидемията от COVID-19 би могло да бъде жизненоважно за намирането на различен начин за информиране на обществото и за противодействие на дезинформацията и невярната информация.
С пилотния проект ще се създаде Европейска обсерватория на разпространението на наративите, която ще наблюдава и анализира как се създават и разпространяват нови наративи в рамките на европейския обществен дискурс, ще дешифрира емоционалните ценности, които ръководят успешните сред тях, ще картографира източниците и ключовите участници, които активно разпространяват тези наративи, и ще разработи препоръки за ефективна комуникация и политика.
Опирайки се на работата във връзка с финансираното от Комисията проучване на тема „Механизми, които определят социалните мрежи и тяхното въздействие върху обществото“ – проект, разработен от Re-Imagine Europa и от Центъра за изследвания на системния риск към Варшавския университет – обсерваторията ще идентифицира доминиращите наративи чрез съчетаване на обработка на естествени езици и по-традиционни методи на квалитативната наратология.
Като използва усъвършенствани алгоритми и анализира най-представителните в качествено отношение примери, тя ще установи доминиращите наративни модели и ще отговори на въпроси като: „По какъв начин настоящата криза оказва влияние върху доминиращите модели, метафори и наративи, формиращи нашето възприятие за идентичност и общество?“, „Изложени ли са на риск европейските ценности в една все по-поляризирана и агресивна информационна екосистема?“, „По какъв начин външни участници манипулират европейския обществен дискурс, за да сеят раздор и разцепление в обществото?“, „Какви са ценностите и наративите, които ни обединяват и разделят?“ и „Как нашите различни ценностни системи и опит оформят развитието на европейската идентичност?“
Да си припомним думите на Лудвиг Витгенщайн: „Светът, който виждаме, се определя и осмисля от думите, които избираме.
Накратко, светът е това, което правим от него.“
Обсерваторията ще се координира със съществуващите европейски проекти и инфраструктури, включително Европейската обсерватория за цифровите медии (EDMO) и SoBigData++, за да се гарантира, че няма дублиране на усилията и че се предоставят ресурси за подкрепа на работата по проучвания и научни изследвания и за използване на наличните инфраструктури и техническа подкрепа.
Проектът ще подкрепи действия на национално и многонационално равнище, насочени към откриване и анализ на кампании за дезинформация, свързани с COVID-19.
Резултатите от пилотния проект ще бъдат предоставени на други европейски и национални проекти и ще осигурят обмен на най-добри практики и препоръки за ефективна комуникация.
PP 07 21 04
Пилотен проект — Проучване на самотата с акцент върху психичното здраве Суми(Многогодишнибюджетникредити) Бюджетни кредити 2022 Поети задължения
p.m.
Бюджетни кредити 2021
Плащания
350 000
Поети задължения
1 000 000
Резултат от изпълнението за 2020
Плащания
250 000
Поети задължения
Плащания